Նա սեւաչյա, կարճահասակ եւ ամրակազմ տղա էր, չափազանց հավակնոտ եւ շատ սնահավատ: Պատմում են, որ մի անգամ հայրը խնդրել է 12-ամյա որդուն ավարտել աղավնիներով նկարը: Պիկասոն այնքան է տարվել, որ ստեղծել է իր սեփական նկարը: Երբ հայրը տեսել է այն, զարմանքից ապշել է: Նա երկար ժամանակ չի կարողացել ուշքի գալ, իսկ հետո որդուն է տվել ներկապնակը, ներկերը եւ այլեւս երբեք դրանք չի վերցրել իր ձեռքը` թողնելով նկարչությունը: